बंदियों को तीन दिन में एसडीएम कोर्ट में उपस्थित कराने को कहा
अपर कलेक्टर एचपी वर्मा ने शुक्रवार को विदिशा जेल का निरीक्षण किया। उन्होंने जेल में बंद कैदियों से चर्चा की और उन्हें दी जाने वाली सुविधाओं की जानकारी ली।
इस दौरान एसडीएम आरपी अहिरवार, मुख्य चिकित्सा एवं स्वास्थ्य अधिकारी डॉ. बीएल आर्य, एकीकृत बाल विकास सेवाएं की जिला कार्यक्रम अधिकारी विनीता कास्बा, सीएसपी एनके पटेरिया और जेल अधीक्षक लीना कोष्ठा भी मौजूद थीं।
अपर कलेक्टर श्री वर्मा ने बैरकों में बंद कैदियों से चर्चा की उन्होंने कहा कि धारा 151 के तहत बंदियों को अधिकतम तीन दिन के भीतर एसडीएम कोर्ट में उपस्थित कराया जाए। इस दौरान उन्होंने जेल में सुरक्षा को ध्यान में रखते हुए की गई व्यवस्थाओं का भी निरीक्षण कर संतुष्टि जाहिर की।
hin_Deva hin_Deva awa_Deva hin_Deva